《月萧步》
明代·何准道

经始蜗牛庐，忽尔作遐想。磊石入深松，飞栈横天上。

停策憩危栏，云霞自摩荡。远眺山花红，回睇华轩敞。

松风奏笙簧，微月流清响。手把离骚经，自署茜园长。

作者简介：何准道，字旦兼，号茜园。香山（今中山）人。吾驺长子。明思宗崇祯十五年（一六四二）举人。官至吏科给事中。清兵入粤，吾驺督师三水，准道从父军中。国势瓦解，遂遁迹不出，与屈大均、高俨、谢长文、陈子升多酬和，并多方外交。著有《玄英阁稿》、《棕山诗集》。清陈伯陶《胜朝粤东遗民录》卷二有传。